ZÁPISNICA Z ROKOVANIA V STREDU 20. JÚNA 2018

(2018/C 443/04)

OBSAH

1. Súhrnná správa zo seminára 9

2. Správa hospodárskych a sociálnych partnerov 9

3. Správa o Konferencii mládeže 10

4. Vyhlásenie Carla B. Greenidgea, viceprezidenta a ministra zahraničných vecí Guyany 10

5. Vyhlásenie Ekateriny Zaharievovej, podpredsedníčky vlády pre reformu súdnictva a ministerky zahraničných vecí (Bulharsko), úradujúcej predsedníčky Rady EÚ 10

6. Čas vyhradený na otázky Rade 10

7. Rozprava s Radou – postup prihlásenia sa o slovo zdvihnutím ruky 11

8. Správa o 15. regionálnej schôdzi, ktorá sa konala 11. – 13. apríla 2018 v Keni v Nairobi (východoafrický región) – správa spolupredsedov 11

9. Schválenie zápisníc zo schôdze, ktorá sa konala v pondelok 18. júna 2018 popoludní, a zo schôdze, ktorá sa konala v utorok 19. júna 2018 dopoludnia a popoludní 11

10. Hlasovanie o návrhoch uznesenia zahrnutých v správach, ktoré predložili tri stále výbory 12

11. Hlasovanie o naliehavých návrhoch uznesení 13

12. Rôzne otázky 13

13. Dátum a miesto konania 36. zasadnutia Spoločného parlamentného zhromaždenia 13

PRÍLOHA I ABECEDNÝ ZOZNAM ČLENOV SPOLOČNÉHO PARLAMENTNÉHO ZHROMAŽDENIA 14

PRÍLOHA II ZOZNAM ÚČASTNÍKOV NA ZASADANÍ V BRUSELI (BELGICKO) OD 18. DO 20. JÚNA 2018 18

ZÁPISNICA Z ROKOVANIA V STREDU 20. JÚNA 2018 DOPOLUDNIA

(Rokovanie sa začalo o 9.08 h)

ROKOVANIU PREDSEDAL: Joseph OWONA KONO

úradujúci spolupredseda

1. Súhrnná správa zo seminára

Clifford Andre (Seychely) zhrnul seminár na tému „Biotechnologický výskum pre udržateľné poľnohospodárstvo zameraný na rozvojové krajiny“. Účastníci v nedeľu 17. júna navštívili inštitút Vlaams Instituut voor Biotechnologie (VIB) v Gente (Belgicko), ktorý sa venuje základnému výskumu molekulárnych základov života, ale takisto vykonáva osobitný biotechnologický výskum zameraný na rozvojové krajiny. Účastníci si vypočuli tri výklady a bola im sprostredkovaná komentovaná prehliadka laboratórií.

Rečníci: Catherine Bearder, Halifa Sallah (Gambia).

2. Správa hospodárskych a sociálnych partnerov

Výklad: Brenda King, členka monitorovacieho výboru AKT, Európsky hospodársky a sociálny výbor (EHSV).

Brenda King, členka monitorovacieho výboru AKT, Európsky hospodársky a sociálny výbor (náhradníčka za Jaroslawa Mulewicza, predsedu monitorovacieho výboru EÚ – AKT), poskytla prehľad najnovších činností EHSV od jeho účasti na poslednej schôdzi Spoločného parlamentného zhromaždenia a načrtla činnosti monitorovacieho výboru v budúcnosti.

Rečníci: Michel Kamano (Guinea), Halifa Sallah (Gambia), Agnima Alain-Michel Lobognon (Pobrežie Slonoviny).

3. Správa o Konferencii mládeže

Jeden mladý zástupca vybratý spomedzi účastníkov Konferencie mládeže dostal so súhlasom spolupredsedov priestor na predstavenie záverov konferencie, ktoré boli zamerané na potrebu nabádať na medzikultúrny dialóg a integráciu vo všetkých formách a podporovať ich. V diskusii, ktorá nasledovala, sa prejavilo veľké nadšenie pre úlohu, ktorú majú zohrávať mladí ľudia, a zaznelo viacero návrhov týkajúcich sa zapojenia mládeže do práce zhromaždenia. Louis Michel navrhol vytvoriť „Zhromaždenie mládeže AKT a EÚ“, ktoré by sa malo organizovať spoločne s každou schôdzou Spoločného parlamentného zhromaždenia. Iní poslanci, korí sa inšpirovali existujúcimi modelmi, podobne navrhovali vytvoriť mládežnícke fóra, ktoré by poskytovali poznatky Spoločnému parlamentnému zhromaždeniu aj ich od neho prijímali.

Rečníci: Nafie Ali Nafie Ahmed (Sudán), Halifa Sallah (Gambia), Cheryl Sandra V. Husbands (Barbados), Louis Michel, Ben Abdallah Banda (Ghana), Sir Louis Straker (Sv. Vincent a Grenadíny), Mathew Sahr Nyuma (Sierra Leone), Dexter Nduna (Zimbawe), Nafie Ali Nafie Ahmed (Sudán), Margaret Kamar (Keňa), Jacob Oulanyah (Uganda), Adjedoue Weidou (Čad), Heather Mwiza Sibungo (Namíbia), Waven William (Seychely), Liuga Faumuina (Samoa), Agnima Alain-Michel Lobognon (Pobrežie Slonoviny), Michèle Rivasi.

4. Vyhlásenie Carla B. Greenidgea, viceprezidenta a ministra zahraničných vecí Guyany

Carl B. Greenidge, viceprezident a minister zahraničných vecí Guyany (v mene úradujúceho predsedu Rady ministrov AKT), opísal význam fóra Spoločného parlamentného zhromaždenia AKT – EÚ pre dialóg o rozvoji, pričom zdôraznil skutočnosť, že ide o jediné štruktúrované fórum svojho druhu, ktoré zahŕňa štyri globálne geografické priestory. 79 krajín AKT a 28 členských štátov má potenciál zohrávať rozhodujúcu úlohu pri vytváraní globálneho riadenia a rozhodovania v rámci medzinárodných fór.

Poukázal na potrebu zabezpečiť pre budúce partnerstvo po roku 2020 nový rámec pre spoluprácu, ktorý bude efektívnejší, strategickejší, vyváženejší a viac zameraný na výsledky. Ďalej oznámil výsledky 107. zasadnutia Rady ministrov AKT, ktoré sa konalo 30. mája 2018 v Lomé v Togu a na ktorom skupina AKT prijala svoj mandát na rokovania o dohode o partnerstve po skončení platnosti Dohody z Cotonou, pričom tento mandát sa považuje za silný prejav jednoty a solidarity vlád a národov krajín AKT.

Na záver vyjadril uznanie dôraznej podpore, ktorú zhromaždenie preukazuje zachovaniu jednoty skupiny AKT, pričom zdôraznil význam toho, aby AKT a EÚ rokovali ako samostatné a rovnocenné subjekty.

5. Vyhlásenie Ekateriny Zaharievovej, podpredsedníčky vlády pre reformu súdnictva a ministerky zahraničných vecí (Bulharsko), úradujúcej predsedníčky Rady EÚ

Ekaterina Zaharieva, podpredsedníčka vlády pre reformu súdnictva a ministerka zahraničných vecí (Bulharsko), úradujúca predsedníčka Rady EÚ, opísala kľúčové priority bulharského predsedníctva, pričom osobitne poukázala na budúcnosť vzťahov medzi AKT a EÚ po skončení platnosti Dohody z Cotonou v roku 2020. Zdôraznila význam využitia správnej chvíle na to, aby AKT a EÚ spojili svoje sily s cieľom presadiť spoločný, globálnejší viacstranný program. Uvítala skutočnosť, že skupina AKT prijala svoj mandát na rokovanie, a oznámila, že EÚ prijme vlastný mandát nasledujúci pondelok.

Po výzve na intenzívnejší dialóg a väčšie porozumenie medzi AKT a EÚ dodala, že je dôležité ďalej prispôsobovať vzťahy medzi AKT a EÚ novým skutočnostiam a situácii vo svete. So zreteľom na väčšiu efektívnosť zdôraznila potrebu prehĺbenia partnerstva medzi AKT a EÚ na regionálnej úrovni a zohľadnenia a integrácie regionálnych síl v Afrike, Karibskej oblasti a Tichomorí. V budúcej dohode by malo byť cieľom presadenie spoločných a medzisektorových záujmov v rôznych kľúčových oblastiach.

Poznamenala, že opatrenia v oblasti klímy predstavujú dôležitú oblasť spolupráce, a vyzvala na viac koordinovaných opatrení a spoluprácu medzi AKT a EÚ s cieľom bojovať proti opakovaným prírodným katastrofám a katastrofám spôsobeným človekom, ktoré poškodzujú rozvoj už aj tak nestabilných krajín, a budovať odolnosť proti takýmto katastrofám. Ďalej poukázala na to, že pre demokratické partnerstvo je kľúčové mať parlamentný rozmer s cieľom prispievať k intenzívnejšiemu dialógu a väčšiemu porozumeniu medzi národmi.

6. Čas vyhradený na otázky Rade

Rade AKT boli položené dve otázky, Rade EÚ sedem otázok.

i) Carl B. Greenidge odpovedal v mene Rady AKT na tieto písomné otázky, po ktorých nenasledovali žiadne doplňujúce otázky: Otázka 1, ktorú položila Sabine Lösing, o silnejšej úlohe Spoločného parlamentného zhromaždenia v novej dohode o partnerstve Otázka 2, ktorú položila Nathalie Griesbeck (ktorú nahradil Thierry Cornillet), o nelegálnom rybolove v Karibskej oblasti

ii) Ekaterina Zaharieva odpovedala v mene Rady EÚ na tieto písomné otázky a doplňujúce otázky: Otázka 3, ktorú položil Jo Leinen (ktorého nahradila Neena Gill na začiatku otázky), o situácii v Gabone Otázka 4, ktorú položila Neena Gill, o neexistencii pozície Rady k násilným represáliám zo strany bezpečnostných síl v Konžskej demokratickej republike v decembri 2017 a januári 2018 Otázka 5, ktorú položila Nathalie Griesbeck (ktorú nahradil Thierry Cornillet), o nezákonnom rybolove v Karibskej oblasti Otázka 6, ktorú položila Catherine Bearder, o nezákonnom obchodovaní s voľne žijúcimi druhmi a vzťahoch AKT – EÚ Otázka 7, ktorú položil Thierry Cornillet, o potrebe zlepšenia komunikácie o financovaní z prostriedkov EÚ a poskytovania odbornej prípravy miestnym zainteresovaným stranám, ktoré podávajú žiadosti pre svoje projekty Otázka 8, ktorú položila Laura Agea, o budúcnosti programov/politík EÚ a cieľov trvalo udržateľného rozvoja Otázka 9, ktorú položila Sabine Lösing (ktorú nahradila Lidia Senra Rodriguez), o silnejšej úlohe Spoločného parlamentného zhromaždenia v novej dohode o partnerstve

7. Rozprava s Radou – postup prihlásenia sa o slovo zdvihnutím ruky

Rečníci: Michèle Rivasi, Lucie Milebou Mboussou rod. Aubusson (Gabon), Halifa Sallah (Gambia), Michel Kamano (Guinea), Jomo Mfanawemakhosi Dlamini (Svazijské kráľovstvo).

Poslanci sa zamerali na témy, ako sú rozpočet EÚ a vysledovateľnosť ERF, poľnohospodársky sektor a veľkokapacitná výroba, politiky v krajinách AKT týkajúce sa využívania pesticídov a plastov, Dohoda z Cotonou o partnerstve a regionálna integrácia, ťažba surovín, digitálne hospodárstvo a reťazce pridanej hodnoty, budúci VFR, svetové obchodné konflikty a ich účinky na hospodárstva krajín AKT.

Ekaterina Zaharieva odpovedala v mene Rady EÚ na otázky 1, 3 a 4.

Carl B. Greenidge odpovedal v mene Rady AKT na otázky 2 a 3.

Rečníci: Clifford Andre (Seychely), Liuga Faumuina (Samoa), Spès-Caritas Njebarikanuye (Burundi), Ben Abdallah Banda (Ghana), Dexter Nduna (Zimbabwe), Adjedoue Weidou (Čad), Louis Michel.

Členovia sa zamerali na témy, ako sú úloha poslancov pri rokovaní o mandáte, malé ostrovné štáty a nezákonný, nenahlásený a neregulovaný (NNN) rybolov, globálne otepľovanie, hladiny morí, plastový odpad a populácia rýb v Tichom oceáne, zrušenie sankcií EÚ voči Burundi, transfer technológií do krajín AKT a rozvoj infraštruktúry, návrhy AKT na posilnenie hospodárstva a minimalizovanie migrácie a zahrnutie ERF do rozpočtu.

Carl B. Greenidge odpovedal v mene Rady AKT na otázky 1, 5 a 6.

Ekaterina Zaharieva odpovedala v mene Rady EÚ na otázky 1, 2, 3, 4, 5.

8. Správa o 15. regionálnej schôdzi, ktorá sa konala 11. – 13. apríla 2018 v Keni v Nairobi (východoafrický región) – správa spolupredsedov

Úradujúca spolupredsedníčka Michèle Rivasi predniesla ústnu správu o 15. regionálnej schôdzi (východoafrický región), pričom uviedla hlavné témy, o ktorých sa diskutovalo, a osobitne spomenula potrebu hlbšej regionálnej integrácie, ktorá by posilnila partnerstvo so súkromným sektorom a občianskou spoločnosťou, ako aj potrebu posilnenia kontrolných mechanizmov v obchode, aby sa dosiahol udržateľný sociálno-ekonomický rozvoj. Poukázala na skutočnosť, že len dlhodobé riešenie odstránenia príčin konfliktov môže posilniť politický dialóg, ako aj spoluprácu a medzinárodnú pomoc.

Pokiaľ ide o budúcu dohodu medzi AKT a EÚ po skončení platnosti Dohody z Cotonou, zdôraznila, že je potrebné vychádzať z acquis Dohody z Cotonou a zahrnúť nové globálne skutočnosti, najmä regionálne osobitosti. Rovnako dôležitá je potreba pravidelne informovať občiansku spoločnosť v štátoch AKT o tom, ako pokračujú rokovania.

9. Schválenie zápisníc zo schôdze, ktorá sa konala v pondelok 18. júna 2018 popoludní, a zo schôdze, ktorá sa konala v utorok 19. júna 2018 dopoludnia a popoludní

Zápisnice boli schválené.

(Rokovanie bolo prerušené o 12.35 h a pokračovalo o 15.01 h.)

ROKOVANIU PREDSEDAL: Louis MICHEL

spolupredseda

10. Hlasovanie o návrhoch uznesenia zahrnutých v správach, ktoré predložili tri stále výbory

Spolupredseda zhromaždeniu pripomenul postup pri hlasovaní.

i) Vzťahy medzi krajinami AKT a EÚ po skončení platnosti Dohody z Cotonou: silný parlamentný rozmer (ACP-EU/102.400/18/fin.)

(Výbor pre politické veci)

Správa Jacoba Oulanyaha (Uganda) a Cristiana Dana Predu

Prijaté pozmeňujúce návrhy: 1, 6, 7 a 1 ústny pozmeňujúci návrh k odôvodneniu I

Zamietnuté pozmeňujúce návrhy: 2, 3, 4, 5.

Skupina PPE požiadala o oddelené hlasovanie o pozmeňujúcom návrhu 2. Pozmeňujúci návrh bol zamietnutý.

Skupina PPE požiadala o oddelené hlasovanie po častiach o pozmeňujúcom návrhu 3. Pozmeňujúci návrh bol zamietnutý. Skupina S&D požiadala o oddelené hlasovanie po častiach o odôvodnení F. Prvá časť bola prijatá.

Skupina S&D požiadala o hlasovanie po častiach o odseku 6 a o oddelené hlasovanie o dvoch častiach. Prvá časť bola prijatá.

Skupina PPE požiadala o hlasovanie po častiach o odseku 11 a o oddelené hlasovanie o druhej časti. Prvá časť bola prijatá.

Skupina PPE požiadala o hlasovanie po častiach o odseku 12 a o oddelené hlasovanie o druhej časti. Prvá časť bola prijatá.

Skupina PPE požiadala o hlasovanie po častiach o odseku 16 a o oddelené hlasovanie o druhej časti. Prvá časť bola prijatá.

Skupina PPE požiadala o hlasovanie po častiach o odseku 20 a o oddelené hlasovanie o druhej časti. Prvá časť bola prijatá.

Uznesenie bolo prijaté so zmenami. Za: 62, proti: 0, zdržali sa hlasovania: 5.

ii) Vplyv nezákonného obchodu s prípravkami na ochranu rastlín, osivami a inými poľnohospodárskymi vstupmi na hospodárstvo krajín AKT (ACP-EU/102.403/18/fin.)

(Výbor pre hospodársky rozvoj, financie a obchod)

Lucie Milebou Mboussou rod. Aubusson (Gabon) a Maria Arena

Prijaté pozmeňujúce návrhy: 2, 6, 7, 8.

Zamietnuté pozmeňujúce návrhy: 1, 4, 5.

Bezpredmetné pozmeňujúce návrhy: 3

Skupina PPE požiadala o hlasovanie po častiach o odôvodnení O. Odôvodnenie bolo prijaté.

Skupina PPE požiadala o oddelené hlasovanie o odseku 18. Odsek bol prijatý.

Uznesenie v znení zmien bolo prijaté jednomyseľne.

iii) Sociálne a environmentálne dôsledky urbanizácie, najmä správne nakladanie s priemyselným a domovým odpadom v krajinách AKT (ACP-EU/102.408/18/fin.)

(Výbor pre sociálne veci a životné prostredie)

Správa Alhajiho Halifu Sallaha (Gambia) a Eleni Theocharousovej

Prijaté pozmeňujúce návrhy: 2

Zamietnuté pozmeňujúce návrhy: 1

Skupiny PPE a ECR požiadali o oddelené hlasovanie po častiach o odseku 6. Prvá časť bola prijatá.

Uznesenie v znení zmien bolo prijaté jednomyseľne.

11. Hlasovanie o naliehavých návrhoch uznesení

i) Naliehavosť nových opatrení na boj proti medzinárodnému terorizmu (ACP-EU/102.582/18/fin)

Prijaté pozmeňujúce návrhy: 1

Uznesenie v znení zmien bolo prijaté jednomyseľne.

ii) Humanitárna kríza v Južnom Sudáne (ACP-EU 102.583/18/fin.)

Prijaté pozmeňujúce návrhy: 1

Uznesenie v znení zmien bolo prijaté jednomyseľne, pričom traja členovia sa zdržali hlasovania.

12. Rôzne otázky

Spolupredseda poďakoval poslancom, spoločnému sekretariátu, tlmočníkom a Komisii za ich príspevky.

13. Dátum a miesto konania 36. zasadnutia Spoločného parlamentného zhromaždenia

36. zasadnutie zhromaždenia sa bude konať od 3. do 5. decembra 2018 v Benine.

(Rokovanie sa skončilo o 15.32 h)